
IRODALMI PÁLYÁZAT KÖZÉPISKOLÁSOK RÉSZÉRE

A FEOSZ irodalmi pályázatot hirdet középiskolások számára, amelynek célja a 14-18 év közötti korosztály tudatos fogyasztói magatartásának kialakítása, továbbá a pedagógusok felhívása a fogyasztóvédelmi ismeretek oktatásának fontosságára.

A résztvevők novella és vers kategóriákban pályázhatnak.

Az alkotások tárgya lehet minden, ami a fogyasztóvédelem szempontjából kiemelkedően fontos illetve figyelemfelkeltő.

A formai elvárások a következők: Times New Roman betűtípus, 12-es betűméret, szimpla sorköz, 2,5-ös margó.

A novella maximális terjedelme 5 oldal.

A pályázatok leadási határideje 2010. január 31. Az alkotásokat a résztvevő tanulók iskoláitól összesítve kérjük eljuttatni e-mailben a muller@feosz.hu címre, illetve postai úton a Fogyasztóvédelmi Egyesületek Országos Szövetségének címére: 1012 Budapest, Logodi u. 22-24.

A pályaműveken a versenyzők tüntessék fel nevüket, címüket, középiskolájuk és szakvezető tanáruk nevét, valamint életkorukat.

A pályaműveket fogyasztóvédelmi szakemberekből álló zsűri bírálja el. Mindkét kategóriában a három legjobban sikerült pályaművet díjazzuk. Külön díjazásban részesül az a szakvezető tanár, akinek a legtöbb diákja vesz részt a pályázaton. Az eredményhirdetésre 2010. március 6-án kerül sor.

További információ:   Müller Ágnes 06-30-670-0005

